open-index/open-wikipedia-markdown huggingface dataset:
قارص

تصغیر|شہر قارص کا طائرانہ منظر
قارص (انگریزی و ترکی: Kars) شمال مشرقی ترکی کا ایک شہر ہے جو آرمینیا کی سرحد پر واقع ہے۔ یہ صوبہ قارص کا دار الحکومت ہے۔

## تاریخ

سلطان سلیم اول کے عہد میں مشرق کی جانب پیش قدمی کی خواہش مند عثمانی سلطنت نے صفویوں کو اسی شہر کے جنوب میں واقع چالدران کے مقام پر اگست 1514ء میں شکست دی تھی۔ یہ جنگ تاریخ میں جنگ چالدران کے نام سے جانی جاتی ہے۔ اس جنگ میں فتح کے بعد عثمانی تبریز میں داخل ہو گئے تھے تاہم انھوں نے کبھی فارسی علاقوں کو اپنی قلمرو میں شامل نہیں کیا۔

## حوالہ جات


زمرہ:آرمینیا کے سابقہ دار الحکومت
زمرہ:اضلاع قارص صوبہ
زمرہ:ترکیہ کے شہر
زمرہ:یزیدی
زمرہ:کامنز زمرہ جس کا ربط ویکی ڈیٹا پر ہے
زمرہ:نقائص حوالہ: یوآرایل
زمرہ:تواریخ اور وقائع کے لیے ویکی گردانی کے سانچے
زمرہ:اسلامی تاریخ کے سانچے
زمرہ:تاریخ اسلامی علوم سانچے
زمرہ:سلطنت عثمانیہ
قرطاجنہ

تصغیر|قرطاجنہ کے آثار قدیمہ
**قرطاج** یا **قرطاجنہ** یا **قرطاجہ**  میں موجودہ تونس شہر کے قریب فونیقیوں کا ایک شہر تھا جو 814 قبل مسیح میں آباد کیا گیا، آج صرف اس کے آثار باقی ہیں۔

یہ سلطنت قرطاج کے عہد میں قائم کیا گیا شہر تھا، جس کا تیسری صدی ق م میں یونانیوں سے ٹکراؤ ہوا تھا اور عہد عتیق (انگریزی: Ancient Age) کی مشہور لڑائیاں پیونک جنگیں (انگریزی: Punic Wars) لڑی گئیں جن میں یونانی اور فونیقی تین مرتبہ مدمقابل آئے۔ دوسری پیونک جنگ (218 تا 201 ق م) میں قرطاجنہ کے ہنی بال نے روم پر چڑھائی کی تاہم حتمی شکست سے ہسپانیہ اور دیگر علاقے قرطاجنہ کے ہاتھوں سے نکل گئے۔ 146 ق م میں رومیوں نے قرطاجنہ کو تباہ کر دیا۔

قرطاجنہ کا عظیم شہر سفید سنگ مرمر اور مختلف رنگ کے سنگ رخام سے تعمیر کیا گیا تھا۔ مسلمانوں نے اسی شہر کے باقی آثار سے تونس شہر آباد کیا۔

قرطاجنہ کے آثار قدیمہ عالمی ثقافتی ورثے میں شامل ہیں۔

## حوالہ جات


زمرہ:آثار قدیمہ
زمرہ:افریقی تہاذیب
زمرہ:افریقہ کی سابقہ سلطنتیں
زمرہ:المغرب العربی
زمرہ:تونس کے سابقہ آباد مقامات
زمرہ:تونس کے سیاحتی مقامات
زمرہ:تونس میں مقامات عالمی ثقافتی ورثہ
زمرہ:تیونس کے آباد مقامات
زمرہ:عالمی ثقافتی ورثہ
زمرہ:فونیقی نوآبادیات
زمرہ:قدیم شہر
زمرہ:نویں صدی قبل مسیح میں آباد ہونے والے مقامات
زمرہ:تباہ شدہ شہر
زمرہ:بچوں کی قربانی
زمرہ:فونیقی شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:تونس میں فونیقی نوآبادیات
زمرہ:1919ء میں آباد ہونے والے مقامات
زمرہ:رومی سلطنت کے اواخر میں پاگانیوں کی ایذا رسانی
زمرہ:تاریخ شمالی افریقا
زمرہ:افریقا میں آثار قدیمہ
زمرہ:بھوت شہر
زمرہ:اینیڈ
جیسی اوونز

تصغیر
جیمز کلیولینڈ "جیسی" اوونز (انگریزی: Jesse Owens) (پیدائش: 12 ستمبر 1913ء – وفات: 31 مارچ 1980ء) ایک معروف امریکی کھلاڑی اور شہری رہنما تھے۔ انھوں نے 1936ء میں برلن میں ہونے والے اولمپک کھیلوں میں حصہ لیا اور 4 سونے کے تمغے جیت کے عالمی شہرت حاصل کی۔ انھوں نے 100 میٹر ڈیش، 200 میٹر ڈیش، لانگ جمپ اور 4x100 میٹر ریلے میں سونے کے تمغے حاصل کیے۔
1936ء کے اولمپکس نازی جرمنی کے دار الحکومت برلن میں منعقد ہوئے تھے جسے ایڈولف ہٹلر نے اپنے نظریات کی تشہیر کے لیے بھرپور انداز میں استعمال کیا۔ ہٹلر اور اس کے عہدے داران کو قوی امید تھی کہ جرمن کھلاڑی کھیلوں میں فتوحات کے جھنڈے گاڑ دیں گے۔ علاوہ ازیں نازیوں نے آریائی نسل کو برتر اور سیاہ فاموں کو پست تر قرار دینے کے اپنے نسل پرستانہ خیالات کی بھی خوب ترویج کی۔
اس صورت حال میں اوونز نے چار تمغے جیتے، جن میں 3 اگست کو 100 میٹر ڈیش، 4 اگست کو لانگ جمپ، 5 اگست کو 200 میٹر ڈیش اور پھر 9 اگست کو 4x100 ریلے شامل تھے۔ یہ شاندار کارکردگی 1984ء کے لاس اینجلس گرمائی اولمپکس میں کارل لوئس کے کی کارکردگی تک کوئی نہ دہرا سکا۔

پہلے روز ہٹلر نے صرف جرمن فاتح کھلاڑیوں سے ہاتھ ملایا اور میدان سے باہر نکل گئے۔ چند لوگ دعویٰ کرتے ہیں کہ اس کا مقصد سیاہ فام کھلاڑی کورنیلس جانسن سے مصافحہ کرنے سے بچنا تھا لیکن انتظامیہ کا کہنا ہے کہ ان کی روانگی پہلے سے طے شدہ تھی۔ اس کے بعد اولمپک انجمن کے عہدے داران نے ہٹلر سے مطالبہ کیا کہ وہ یا تو ہر تمغا جیتنے والے کھلاڑی سے ہاتھ ملائیں یا کسی سے بھی مصافحہ نہ کریں۔ ہٹلر سے موخر الذکر رویہ اپنایا اور مزید کسی تمغے نوازنے کی تقریب میں شرکت نہ کی۔

اوونز کو امریکا میں سیاہ فاموں کو یکساں حقوق سے نہ نوازنے کا شکوہ ہمیشہ رہا۔ ایک مرتبہ انھوں نے کہا تھا کہ

آپ 35 سال تک تمباکو نوشی کرنے کے باعث پھیپھڑوں کے سرطان کا شکار ہوئے اور 66 سال کی عمر میں ٹکسن، ایریزونا میں وفات پا گئے۔

امریکا نے 1976ء میں جیسی اوونز کو صدر جیرالڈ فورڈ کے دور میں صدارتی تمغۂ آزادی (Presidential Medal of Freedom) سے نوازا اور 28 مارچ 1990ء کو جارج ایچ ڈبلیو بش نے انھیں بعد از وفات کانگریسی طلائی تمغا (Congressional Gold Medal) دیا۔ 1984ء میں برلن کی ایک شاہراہ ان کے نام سے موسوم کی گئی۔

برلن میں منعقدہ 2009ء عالمی ایتھلیٹکس چیمپیئن شپ میں امریکی ٹیم کے تمام کھلاڑیوں نے اپنے سینوں پر ایسے نشان آویزاں کیے تھے جن پر جیسی اوونز کے نام کا مخفف "JO" لکھا تھا۔ اس کا مقصد 73 سال قبل اسی میدان میں جیسی کی عظیم فتوحات کو خراج تحسین پیش کرنا تھا۔

## حوالہ جات

زمرہ:1913ء کی پیدائشیں
زمرہ:1936ء گرمائی اولمپکس میں تمغا یافتگان
زمرہ:1980ء کی وفیات
زمرہ:امریکی کھلاڑی
زمرہ:اموات بسبب سرطان ریہ
زمرہ:ایریزونا میں سرطان اموات
زمرہ:ریاستہائے متحدہ کے اولمپک ایتھلیٹ
زمرہ:لارنس کاؤنٹی، الاباما کی شخصیات
زمرہ:کلیولینڈ کے کھلاڑی
زمرہ:صدارتی تمغا آزادی کے وصول کنندگان
زمرہ:ایریزونا کے ریپبلکن
زمرہ:الاباما کے ریپبلکن
زمرہ:اوہائیو کے ریپبلکن
زمرہ:امریکی مرد ٹریک اور فیلڈ ایتھلیٹ
زمرہ:ایریزونا میں پھیپھڑوں کے سرطان سے اموات
زمرہ:اوہائیو اسٹیٹ یونیورسٹی کے فضلا
زمرہ:کلیولینڈ کی شخصیات
زمرہ:ایتھلیٹکس (ٹریک اور فیلڈ) میں اولمپک تمغا یافتگان
زمرہ:12 ستمبر کی پیدائشیں
زمرہ:الاباما کی افریقی-امریکی تاریخ
زمرہ:ریاستہائے متحدہ کے اولمپک طلائی تمغا یافتگان
زمرہ:الینوائے میں تدفین
زمرہ:افریقی-امریکی کھیلوں کی شخصیات
زمرہ:ایتھلیٹکس (ٹریک اور فیلڈ) میں اولمپک طلائی تمغا یافتگان
زمرہ:آپ بیتیاں
زمرہ:الاباما کے کھلاڑی
زمرہ:ریپبلکن (ریاستہائے متحدہ)
لائیکا

[تصغیر|1959ء کا ایک [رومانیہ کا ڈاک ٹکٹ، جس پر لائیکا کی تصویر ہے]]
لائیکا (روسی: Лайка، انگریزی: Laika) ایک سوویت خلائی کتیا تھی جو زمین کے مدار میں داخل ہونے والا پہلی جاندار تھی۔ کتیا کا اصلی نام کدریافکا (Kudryavka) تھا لیکن اسے لائیکا کا نام دینے کے بعد دو دوسرے کتوں کے ساتھ تربیتی مراحل سے گزارا گیا جن میں سے خلائی سفر کے لیے لائیکا کا انتخاب ہوا۔ لائیکا سوویت خلائی جہاز اسپتنک 2 کے ذریعے 3 نومبر 1957ء کو خلاء کی جانب روانہ ہوئی۔ یہ جہاز واپسی کے لیے نہيں بنایا گیا تھا اس لیے اس مہم میں لائیکا کی موت لازمی تھی۔

لائیکا سفر کے آغاز کے چند گھنٹوں بعد شدید دباؤ اور زیادہ درجہ حرارت کے باعث مر گئی تھی، جس کی وجہ درجہ حرارت کو سنبھالنے والے نظام میں ممکنہ خرابی تھی۔ اس کی ہلاکت کے اصل اسباب کبھی ظاہر نہیں کیے گئے البتہ اس کی موت کے اسباب کے بارے میں آج تک افواہیں گردش کرتی رہتی ہیں۔

حالانکہ لائیکا اس سفر میں اپنی زندگی سے ہاتھ دھو بیٹھی لیکن اس تجربے نے ثابت کیا کہ انسان بھی زمین کے مدار کے لیے راکٹ کا سفر کر سکتا ہے اور کشش ثقل نہ ہونے کے باوجود زندہ رہ سکتا ہے۔ اس نے انسان بردار خلائی سفر کی راہ ہموار کی اور سائنسدانوں کو وہ بنیادی معلومات فراہم ہوئیں جس کی بنیاد پر معلوم ہوا کہ خلائی ماحول میں زندہ اجسام کس طرح رد عمل دکھاتے ہیں۔

اس سفر کے نتیجے میں لائیکا دنیا کے مشہور ترین کتوں میں شمار ہوئی۔

## بیرونی روابط

* History of Sputnik Missions
* Sputnik 2 at Astronautix

زمرہ:1954ء کی حیوانی پیدائشیں
زمرہ:1957ء کی حیوانی اموات
زمرہ:اسپتنک
زمرہ:خلا میں جانور
زمرہ:انفرادی کتے
زمرہ:خلا میں اموات
زمرہ:ہائپرتھرمیا سے اموات
زمرہ:کتوں کی تربیت اور برتاؤ
زمرہ:سوویت یونین میں 1957ء
زمرہ:انسانی تہذیب میں کتے
سینٹ لارنس بحری گزرگاہ

[تصغیر|[میسینا، نیویارک کے مقام پر ایک قفل (lock) جو آئزن ہاور لاک کہلاتا ہے]]
**سینٹ لارنس بحری گزرگاہ**  نہروں کے اُس نظام کا عمومی نام ہے جو بحر اوقیانوس میں سفر کرنے والے بحری جہازوں کو عظیم جھیلوں میں جھیل سپیریئر تک رسائی فراہم کرتا ہے۔ یہ مونٹریال سے جھیل ایری تک پھیلا ہوا نظام ہے جس میں ویلانڈ نہر اور عظیم جھیلوں کی آبی گذر گاہ شامل ہے۔ اس بحری گذر گاہ کا نام دریائے سینٹ لارنس پر رکھا گیا ہے جو بحر اوقیانوس سے جھیل اونٹاریو تک اس گذر گاہ کا حصہ ہے۔

کینیڈا اور امریکہ نے 1954ء میں بحری گذر گاہ کے قیام پر اتفاق کیا تھا اور 1959ء میں اسے کھول دیا گیا۔ یہ بحری گزرگاہ پانچ حصوں میں تقسیم ہے۔

نہروں کی کم گہرائی اور راستے کے قفل کے محدود حجم کے باعث بحر اوقیانوس میں چلنے والے صرف 10 فیصد جہاز ہی اس آبی گذر گاہ کے ہر مقام کا سفر کر سکتے ہیں۔ اس بحری گذر گاہ کی توسیع کے منصوبے 1960ء کی دہائی سے پیش کیے جاتے رہے ہیں لیکن ماحولیاتی خطرات اور بہت زیادہ تخمینے کے باعث اس کی توسیع پر کام نہ ہو سکا۔ عظیم جھیلوں میں پانی کی کم سطح نے حال ہی میں چند بحری جہازوں کے لیے مسائل بھی کھڑے کر دیے تھے۔

زمرہ:1959ء میں نہروں کا افتتاح
زمرہ:آبی نقل و حمل
زمرہ:بحری گزرگاہیں
زمرہ:ریاستہائے متحدہ میں آبی نقل و حمل
زمرہ:کینیڈا ریاستہائے متحدہ تعلقات
زمرہ:کینیڈا میں آبی نقل و حمل
زمرہ:ویب آرکائیو سانچے مع وے بیک روابط
زمرہ:کامنز زمرہ جس کا ربط ویکی ڈیٹا پر ہے
زمرہ:بحری جہازوں کی نہریں
زمرہ:ویکی ڈیٹا سے مختلف مختصر وضاحت
زمرہ:نیو یارک کے سیاحتی مقامات
زمرہ:نیویارک
زمرہ:شپنگ
زمرہ:ریاستہائے متحدہ کی نہریں
زمرہ:بفیلو، نیو یارک
زمرہ:1959ء میں کینیڈا
زمرہ:کینیڈا کی نہریں
زمرہ:جغرافیہ کینیڈا
زمرہ:جغرافیہ اونٹاریو
زمرہ:جغرافیہ کیوبیک
زمرہ:کینیڈا-ریاستہائے متحدہ سرحد
زمرہ:نیو یارک کے اجسام آب
زمرہ:نیو یارک میں نقل و حمل
زمرہ:جغرافیہ شمالی امریکا
نشاۃ ثانیہ

[تصغیر|"ایتھنز کا مدرسہ" از [رافیل]]
**نشاۃ ثانیہ** (فرانسیسی و انگریزی: Renaissance، اطالوی: Rinascimento) قرون وسطیٰ میں یورپ خصوصاً اطالیہ سے اٹھنے والی ایک ثقافتی تحریک تھی جو 14 ویں سے 17 ویں صدی تک جاری رہی۔ یہ عہد قدیم ذرائع کی بنیاد پر علم کی تحصیل، شاہی و پاپائی سرپرستی میں اضافے، مصوری میں متعین سمت میں پیشرفت اور سائنس کے میدان میں ترقی کا احاطہ کرتا ہے۔

مورخین کے درمیان ہمیشہ سے نشاۃ ثانیہ کی اصطلاح اور بطور تاریخی عہد اس کی صحت کے بارے میں بحث رہی ہے۔ چند نشاۃ ثانیہ کی قرون وسطیٰ سے ایک ثقافتی "پیشرفت" کا عہد کی حیثیت پر سوال اٹھاتے ہیں بلکہ اسے عہد عتیق (Ancient Age) کی قنوطیت اور ماضی کی حسرت ناک یادوں کے دور ہی کی حیثیت سے دیکھتے ہیں،

نشاۃ ثانیہ کا لفظ تاریخی و ثقافتی تحریکوں کے لیے بھی استعمال ہوتا آیا ہے جیسے قرولنجی نشاۃ ثانیہ اور بزنطینی نشاۃ ثانیہ۔

نام نہاد نشاۃ ثانیہ دراصل یورپ کے گم گشتہ قدیم خیالات کی از سر نو پیدائش تھی۔ نشاۃ ثانیہ کو دراصل مغربی تہذیب کو مسلمانوں کے ہاتھوں ملنے والے قدیم یونانی فلسفے اور جدید اسلامی فلسفے سے تحریک ملی۔ سقوط ہسپانیہ کے نتیجے میں قرطبہ کے کتب خانے سے مسیحیوں کو 4 لاکھ کتابیں ملیں جس میں قدیم یونانی فلسفے کے عربی تراجم بھی شامل تھے۔ ان کے علاوہ مسلمان فلسفیوں، جیسے ابن رشد وغیرہ، کا کام بھی مسیحی دنیا میں درآمد کیا گیا جس نے یورپی دانشوروں کو نئے دانشورانہ مواد تک رسائی دی۔

یونانی و عربی علوم صرف ہسپانیہ سے ہی نہیں بلکہ مشرق وسطیٰ سے براہ راست بھی یورپ میں منتقل ہوئے۔ ریاضی کا علم مشرق وسطیٰ میں زبردست ترقی پا چکا تھا اور صلیبی جنگوں کے بعد مشرق قریب میں مسیحی ریاستوں کے باشندے ان علوم کو یورپ میں منتقل کرنے کا باعث بنے۔

زمرہ:نشاۃ ثانیہ
زمرہ:ابتدائی جدید دور
زمرہ:تاریخ اطالیہ
زمرہ:تاریخ یورپ
زمرہ:تاریخ یورپ بلحاظ دور
زمرہ:تاریخی ادوار
زمرہ:قرون وسطی کا فلسفہ
زمرہ:قرون وسطی متاخرہ
زمرہ:مغربی ثقافت
زمرہ:یورپ میں پندرہویں صدی
زمرہ:یورپ میں چودہویں صدی
زمرہ:یورپ میں سترہویں صدی
زمرہ:یورپ میں سولہویں صدی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
کراکاٹوا

کراکوٹوا (انڈونیشی زبان: Krakatau، پرتگیزی زبان: Krakatao، انگریزی: Krakatoa) انڈونیشیا کے جزائر جاوا اور سماٹرا کے درمیان آبنائے سنڈا کا ایک آتش فشانی جزیرہ ہے۔ یہ نام مجموعۂ الجزائر، مرکزی جزیرہ (جسے راکاٹا (Rakata) بھی کہتے ہیں)،اور آتش فشاں دونوں، کے لیے استعمال ہوتا ہے۔ تاریخ میں کئی مرتبہ یہ آتش فشاں پھٹا ہے اور بڑے پیمانے پر تباہی پھیلائی ہے۔ جن میں سب سے مشہور 26 و 27 اگست 1883ء کو زبردست دھماکوں کے ذریعے پھٹنے کا سلسلہ ہے۔ جس کے نتیجے میں 25 مکعب کلومیٹر پتھر، چٹانیں اور راکھ باہر نکلے اورتاریخ کا سب سے بڑا دھماکا ہوا جو 1930 میل یا3100 کلومیٹر دور پرتھ، آسٹریلیا اور تقریباً 3 ہزار میل یا 4800 کلومیٹر دور واقع ماریشس کے قریب جزیرہ روڈریگوئس تک میں سنی گئی۔ ارتجاجی موجوں نے دنیابھر کے گرد سات چکر لگائے اور آسمان کئی دنوں تک سیاہ رہا۔ سرکاری اعداد و شمار کے مطابق کراکاٹوا کے قریب 165 دیہات اور قصبے تباہ ہوئے جبکہ 132 کو شدید نقصان پہنچا اور سرکاری اعداد و شمار ہی کے مطابق کم از کم 36 ہزار 417 افراد ہلاک اور ہزاروں زخمی ہوئے، جن کی بڑی تعداد زلزلے سے پیدا ہونے والے سونامی سے متاثر ہوئی۔ 

آتش فشاں کے زور دار دھماکے کے باعث کراکاٹوا کا دو تہائی جزیرہ تباہ ہو گیا۔ 1927ء سے آتش فشاں پر ہونے والے نئے دھماکوں کے نتیجے میں ایک نیا جزیرہ وجود میں آیا ہے جسے اناک کراکاٹوا یعنی کراکاٹوا کا بچہ کہتے ہیں۔ 

کراکاٹوا آتش فشاں کے پھٹنے کے نتیجے میں زمین کی فضا میں جو راکھ اور دھواں پھیلا اس کے نتیجے میں سورج کے اشعاعی اخراج (ریڈی ایشن) میں کمی واقع ہوئی اور اگلے چند سالوں میں زمین کے درجہ حرارت میں اوسطاً 1.2 فیصد کمی واقع ہوئی۔ 1888ء تک زمین کا درجہ حرارت معمول پر نہیں آیا۔ دنیا کے کئی علاقوں میں سورج ڈوبنے کے سرخ مناظر عرصے تک دیکھے جاتے رہے۔

## نگار خانہ

File:Indonesia, Sunda Straits.jpg|
File:Krakatau, Indonesia.jpg|
File:Anak Krakatoa.jpg|


زمرہ:1883ء کی قدرتی آفات
زمرہ:آتش فشاں
زمرہ:انڈونیشیا کے پہاڑ
زمرہ:انڈونیشیا کے جزائر
زمرہ:انڈونیشیا کے غیر آباد جزائر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
داتا دربار

بائیں|تصغیر|250px|سید علی ہجویری کا مزار المعروف داتا دربار میں ان کی قبر
**داتا دربار** لاہور، پاکستان کا بہت مشہور دربار یا مزار ہے جو تقریباً ایک ہزار سال سے موجود ہے۔ یہ سید علی بن عثمان الجلابی الھجویری الغزنوی ( سید علی ہجویری المعروف داتا گنج بخش) کا مزار ہے۔ اس مزار کو لاہور کی ایک پہچان سمجھا جاتا ہے۔ جامعہ ہجویریہ جو ایک مسجد و مدرسہ ہے، اسی مزار کے ساتھ منسلک ہے۔ جتنی بڑی تعداد میں نمازی اس مسجد میں باقاعدہ نماز ادا کرتے ہیں، پوری دنیا کی (حرمین شریفین کے بعد) مسجدوں میں نمازیوں کی تعداد کے حوالے سے اول فہرست میں رکھا جا سکتا ہے۔

داتا دربار مسجد ابو الحسن علی ابن عثمان امام جلابی هجویری غزنوی یا ابو القاسم حسن علی هجویری (عربی : علی بن عثمان الجلابی الهجویری الغزنوی) (کبھی کبھی هجویری ہجے)، داتا گنج بخش(فارسی / اردو : داتا گنج بخش) یا داتا صاحب کے نام سے بھی مشہور ہیں، گیارہویں صدی کے دوران میں ایک فارسی صوفی اور عالم تھے۔ انھوں نے کافی حد تک اسلام کے جنوبی ایشیا میں پھیلنے میں اہم کردار ادا کیا۔ آپ غزنوی عہد (990ء) کے ابتدائی ایام میں غزنی (افغانستان) میں پیدا ہوئے تھے۔ آپ کی سب سے مشہور کتاب کشف المحجوب ہے۔ آپ نے حصول علم کی لیے بہت سے ممالک کا سفر کیا۔ آپ اپنی عمر کی آخری حصے میں لاہور تشریف لائے اور اسلام کی اشاعت کا کام کیا۔ آپ کے ہاتھوں بیشمار لوگ مسلمان ہوئے۔ آپ نے 1077ء میں لاہور (پنجاب، پاکستان) میں ہی وفات پائی۔

آپ کا مزار لاہور میں آج بھی زائرین کے لیے انوار و تجلیات کا مرکز ہے اور بہت سے لوگ آپ کے وسیلہ سے اللہ کا قرب اور اللہ سے اپنی مشکلات کا حل پاتے ہیں۔

## مجموعہ تصاویر

Image:data durbar (7).JPG|داتا دربار
Image:data durbar (2).JPG|مزار کا ایک منظر
Image:data durbar (8).JPG|مزار کی چھت
Image:data durbar (6).JPG|عقیدت مند
Image:data durbar (4).JPG|حاضرین داتا دربار
Image:data durbar (9).JPG|جامع ہجویریہ کا ایک منظر
Image:data durbar (1).JPG|جامع ہجویریہ کا ایک منظر
Image:data durbar (3).JPG|جامع ہجویریہ کا ایک منظر
Image:data durbar (10).JPG|جامع ہجویریہ کا مینار
Image:data durbar (5).JPG|مینار کا ایک منظر


## مزید دیکھیے
فہرست مزارات و مقابر، پاکستان

## بیرونی روابط
* داتار دربار کا موقع جال
* گنج بخش
* داتا دربار کی معلومات
* داتا دربار کی تصاویر
* دربار کی تعمیر کے بارے میں معلومات
* داتا گنج بخش

زمرہ:اندرون لاہور
زمرہ:بریلوی مکتب فکر
زمرہ:پاکستان میں صوفی مزارات
زمرہ:پاکستان میں مقابر
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:زیارات
زمرہ:لاہور کی عمارات و ساخات
زمرہ:لاہور کی مساجد
زمرہ:لاہور میں صوفی مزار
زمرہ:لاہور میں مزارات
زمرہ:کامنز زمرہ جس کا ربط ویکی ڈیٹا پر ہے
زمرہ:پنجاب، پاکستان میں مقبرے
زمرہ:مساجد بلحاظ ملک
زمرہ:پاکستان کی مساجد
سہراب فقیر

**سہراب فقیر** (ولادت: 1934ء - 23 اکتوبر 2009ء) سندھ سے تعلق رکھنے والے ایک مشہور صوفی گلوکار تھے۔

## ابتدائی زندگی
سہراب فقیر کا پورا نام فقیر سہراب خاصخیلی تھا۔ وہ 1934ء میں خانپور میرس میں پیدا ہوئے۔ انھوں نے آٹھ برس کی عمر سے صوفیوں کا کلام گانا شروع کیا تھا اور سار ی زندگی یہی کام کیا جو ان کا ذریعہ معاش تو تھا ہی لیکن محبوب مشغلہ بھی تھا۔ یہ فن انھیں ورثہ میں ملا۔ ان کے والد ہمل فقیر خود اپنے وقت کے بڑے گائک تھے اورتھری میر واہ میں مدفون بزرگ شاعر خوش خیر محمد ہسبانی کے مرید تھے۔ سہراب فقیر سندھ میں صوفی میوزک کے بادشاہ تھے اور انھیں پاکستان کے سب سے بڑے صوفیانہ گلوکاروں میں سے ایک سمجھا جاتا تھا۔

سہراب فقیر ایک ایسے موسیقاروں کے گھرانے میں پیدا ہوئے تھے جو برطانوی ہند کے ریاست راجستھان کے جیسمیر ریاست سے ہجرت کرچکے ہیں۔

## پیشہ وارانہ زندگی
سائیں سچل سرمست کا کلام خصوصاً سنگ گانے کا ملکہ حاصل کیا۔ وہ سائیں سچل کے علاوہ حضرت شاہ عبد اللطیف بھٹائی، حضرت سلطان باہو، سا ئیں بھلے شاہ اور دیگر شعرا کا کلام بھی گایا کرتے تھے۔

بیرونی ممالک میں اپنے فن کا مظاہر کیا اور برطانیہ، بھارت، ناروے، سعودی عرب اور دیگر کئی ممالک میں جا کر انھوں نے سامعین سے داد وصول کی۔ انھوں نے دوسرے گلوکاروں کے ساتھ ساتھ جمال فقیر کے ساتھ بھی گائے۔ انھوں نے دوسرے گلوکاروں کے ساتھ ساتھ جمال فقیر کے ساتھ بھی نغمے گائے۔

## مقبول گیت
* غنڈ کھول دیدار کراؤ، میں آیا مخ ویکھن
* گلیان پریم نگر دیان

## ایوارڈ اور پہچان
* شاہ عبد اللطیف بھٹائی ایوارڈ
* سچل سرمست ایوارڈ
* تمغائے حسن کارکردگی، 1999ء

## وفات
سہراب فقیر 23 اکتوبر 2009ء کو کوٹ ڈیجی، سندھ، کے قریب تالپور وادا میں وفات کر گئے وہ گردے کی بیماری میں مبتلا ہو گئے تھے۔ وہ ایک طویل عرصے سے علیل تھا۔ اس سے قبل اگست 2006ء میں، وہ سینے میں درد اور ذیابیطس کی پیچیدگیوں کی وجہ سے بھی اسپتال میں داخل تھے۔

## حوالہ جات

زمرہ:1934ء کی پیدائشیں
زمرہ:1936ء کی پیدائشیں
زمرہ:2009ء کی وفیات
زمرہ:بیسویں صدی کے گلوکار
زمرہ:پاکستانی لوک گلوکار
زمرہ:تمغائے حسن کارکردگی وصول کنندگان
زمرہ:سندھی زبان کے گلوکار
زمرہ:سندھی شخصیات
زمرہ:صوفی گلوکار
زمرہ:ضلع خیرپور کی شخصیات
زمرہ:مقالات مع رابطہ
زمرہ:جیسلمیر کی شخصیات
زمرہ:سندھ کے گلوکار
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
زمرہ:سندھی مرد گلوکار
عالی (گجرات)

**عالی** گجرات کا ایک گاؤں ہے جو لالہ موسیٰ اور گجرات کے درمیاں نالہ بھمبر پر واقع ہے۔ یہ تحصیل گجرات کا آخری گاؤں ہے(؟)۔ اس کی آبادی تقریباً 2000 نفوس ہے۔

زمرہ:پنجاب کے قصبے
زمرہ:ضلع گجرات کے آباد مقامات
بیت اللہ محسود گروپ

بائیں|200px|تصغیر| بیت اللہ محسود
تحریک طالبان پاکستان کا نام استعمال کرنے والی تنظیم بارہ دسمبر سنہ دوہزار سات کو بنائی گئی تھی اور اس تنظیم کے کارکنوں نے جنوبی وزیرستان میں سرگرم طالبان رہنما بیت اللہ محسود کو اس تنظیم کا پہلا سربراہ چُنا۔ اس تنظیم نے اپنے قیام کے بعد سے پاکستان میں ہونے والے ایسے متعدد خودکش حملوں اور بم دھماکوں کی ذمہ داری قبول کی جن میں بالخصوص سکیورٹی فورسز کو نشانہ بنایا گیا۔ تحریکِ طالبان کے سربراہ بیت اللہ محسود کے خلاف عدالتوں نے پیپلز پارٹی کی چیئرپرسن بے نظیر بھٹو کی ہلاکت کے ’ماسٹر مائنڈ‘ ہونے کے الزام میں ناقابل ضمانت وارنٹ گرفتاری بھی جاری کیے ہوئے ہیں تاہم بیت اللہ محسود بے نظیر قتل کیس میں ملوث ہونے کی متعدد بار تردید کر چکے ہیں۔ اگست 2008 میں اس تنظیم کو پاکستانی حکومت نے کالعدم قرار دے کرپابندی عائد کر دی۔ 12 جون 2009ء کو لاہور میں مشہور عالم ڈاکٹر سرفراز نعیمی کو قتل کر دیا گیا ڈاکٹر صاحب اکثر طالبان کو دہشت گرد قرار دیتے رہتے تھے۔ اس کی ذمہ داری تحریک طالبان پاکستان نے قبول کر لی۔ ایف آئی آر میں بیت اللہ محسود اور اس کے ساتھیوں کو نامزد کیا گیا ہے۔ بیت اللہ محسود کے ترجمان مولوی عمر نے اس حملہ کی اور اسی دن نوشہرہ میں ہونے والے بم دھماکے کی ذمہ داری قبول کی۔ (روزنامہ جنگ 13 جون 2009ء)۔ جون 2009 میں اس گروپ کے خاتمے کے لیے پاک فوج کی جانب سے آپریشن راہ نجات شروع کیا گیا۔ 5 اگست 2009 کو ایک امریکی ڈرون حملے میں بیت اللہ محسود ہلاک ہو گئے ان کے بعد حکیم اللہ محسود کو تنظیم کا نیا قا‎ئد مقرر کیا گیا۔

## متعلقہ مضامین
* تحریک طالبان پاکستان

زمرہ:طالبان
حافظ گل بہادر گروپ

شمالی وزیرستان کا سب سے طاقتور گروپ خیال کیا جاتا ہے۔ شروع میں یہ گروپ حکومت پاکستان کا حامی سمجھا جاتا تھا اور پاکستان میں کسی بھی قسم کی کارروائی کا سخت مخالف تھا لیکن پاک فوج کی جانب سے وزیرستان میں کی جانے والی کارروائی نے اس گروپ کو بھی پاکستان مخالف گروہ کے زمرہ میں دھکیل دیا۔ اس گروپ نے دو سال قبل حکومت پاکستان سے ہونے والے معاہدے کے خاتمے کا اعلان کر دیا۔ تاہم آپریشن راہ نجات میں اس گروپ نے خاموشی اختیارکی ہوئی ہے۔

زمرہ:طالبان
مولوی نذیر گروہ

بائیں|200px|تصغیر| مولوی نذیر
**مولوی نذیر** جنوبی وزیرستان کے وزیری قبائل کے ایک مضبوط کمانڈ رہیں اور پاکستان نواز خیال کیے جاتے ہیں۔2005ء اور 2006ء میں وانا سے ازبکوں کا صفایا کرچکے ہیں۔ پاکستان میں کسی بھی کارروائی کے سخت مخالف بتائے جاتے ہیں تاہم اس گروپ نے اپنے اوپر تواتر سے ہونے والے امریکی ڈرون حملوں کے باعث 25 جون 2009ء حکومت پاکستان سے ہونے والے امن معاہدے کو ختم کرتے ہوئے اعلان کیا کہ وہ اس وقت تک سکیورٹی فورسز کو نشانہ بنائیں گے جب تک علاقے میں امریکی ڈرون حملے بند نہیں ہوجاتے۔

زمرہ:پاکستانی تنظیمیں
زمرہ:طالبان
مولوی فقیر محمد گروپ

باجو‎ڑ ایجنسی کا سب سے طاقتور گروپ ہے جو بیت اللہ محسودگروپ کا اتحادی ہونے کے باوجود پاکستان کا مخالف نہیں۔ پاک فوج سے صرف دفاعی جنگ کرچکا ہے ملک میں لڑائی کے خلاف ہے۔ زیادہ توجہ افغاتستان پر ہے، بونیر سے طالبان کے انخلا میں خاصا اہم کردار ادا کیا تھا۔ سوات معاہدہ عدل کی کامیابی کا حمایتی تھا۔

زمرہ:طالبان

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
تحریک طالبان سوات

**تحریک طالبان سوات** کے بارے کہا جاتا ہے کہ اس نے تحریک نفاذ شریعت محمدی سے جنم لیا۔ تحریک نفاذ شریعت محمدی کے امیر مولانا صوفی محمد کے منظر عام سے ہٹ جانے کے بعد اس کے داماد فضلللہ نے اس دہشت گرد تحریک کی بنیاد رکھی اور سوات میں اپنی ایک متوازی حکومت قائم کرلی جو 2009 کے فوجی آپریشن کے شروع ہونے سے قبل یہاں کی سیاہ و سفید کی مالک تھی - مسلم خان اس تحریک کا ترجمان تھا جس کو ستمبر 2009 میں پاک فوج نے گرفتار کر لیا۔ اس تحریک کے خلاف ہونے والی فوجی کارروائی کو آپریشن راہ راست کا نام دیا گیا۔ پاک فوج نے اس آپریشن میں سوات سے اس تحریک کا تقریبا خاتمہ کر دیا اور فضلللہ افغانستان فرار ہو گیا۔ مختلف ذرائع کے مطابق سوات کے طالبان کو بھارت اور امریکا کی مدد حاصل تھی اور امریکا چاہتا تھا کہ سواتی طالبان شاہراہ قراقرم کو کاٹ دیں-

## متعلقہ مضامین
* تحریک طالبان پاکستان

زمرہ:طالبان
عبد اللہ محسود گروپ

بائیں|200px|تصغیر| عبد اللہ محسود
و‎زیرستان کا ایک گروپ جو کمانڈر عبد اللہ محسود نے قائم کیا تھا لیکن اس کی ہلاکت کے بعد اس کے گروپ کے اکثر جنگجو بیت اللہ مجسود کے گروپ میں شامل ہو گئے تھے تاہم مئی 2009 میں قاری زین الدین نامی ایک کمانڈر نے اس گروپ کی ‍قیادت سنبھالی اور بیت اللہ مجسود کو امریکی ایجنٹ قرار دیتے ہوئے اس کے خلاف ہونے والی فوجی کارروائی میں پاک افواج کا ساتھ دینے کا اعلان کیا تا ہم جون 2009 میں قاری زین العابدین اپنے ہی ایک محافظ کی گولیوں کا نشانہ بن گیا۔اس قتل کی زم داری بیت اللہ مجسود نے قبول کرلی تھی۔

## مزید دیکھیے
* تحریک طالبان پاکستان

زمرہ:طالبان
جلال الدین حقانی گروہ

بائیں|150px|تصغیر| جلال الدین حقّانی 
اس گروپ کو خلیفہ گروپ بھی کہا جاتا ہے۔ افعان جہاد کے مایہ ناز مجاہد رہنما جلال الدین حقانی اس کے کمانڈر بتائے جاتے ہیں، مبصرین کے مطابق صحیح معنوں میں اس گروپ کو ہی طالبان کہنا مناسب ہے یہ گروپ تمام گروپوں اور تمام علاقوں میں یکساں احترام کی نظر سے دیکھا جاتا ہے۔ یہ گروپ نہ صرف پاکستان میں جنگ کرنے کا سخت مخالف ہے بلکہ اس نے کئی شدّت پسند گروپوں کو اس سے روکنے میں اپنا اثرورسوخ بھی استعمال کیا ہے

زمرہ:افغانستان میں باغی گروہ
زمرہ:ایشیا میں دہشت گرد قرار دی جانے والی تنظیمیں
زمرہ:پاک افغان تعلقات
زمرہ:پاکستان ریاستہائے متحدہ تعلقات
زمرہ:پاکستان میں اسلامیت
زمرہ:پاکستان میں باغی گروہ
زمرہ:پاکستان میں جہادی گروہ
زمرہ:ریاستہائے متحدہ کی طرف سے دہشت گرد قرار دی گئی تنظیمیں
زمرہ:جدید افغانستان
زمرہ:جنگ افغانستان (2001ء– تاحال)
زمرہ:جہادی تنظیمیں
زمرہ:ضد دہشتگردی
زمرہ:متحدہ مملکت کے ہوم آفس کی جانب سے قرار دیے جانے والے دہشت گرد گروہ
زمرہ:وزیرستان
زمرہ:طالبان
زمرہ:افغانستان میں جہادی گروہ
زمرہ:ویکی ڈیٹا سے مختلف مختصر وضاحت
زمرہ:اسلام پسند گروہ
محاصرۂ مالٹا

تصغیر|محاصرۂ مالٹا - ترکوں کی آمد، ایک مصور کی نظر میں

محاصرۂ مالٹا، جسے عظیم محاصرۂ مالٹا بھی کہا جاتا ہے، 1565ء میں سلطنت عثمانیہ کی جانب سے جزیرہ مالٹا کا کیا جانے والا ایک محاصرہ تھا جو اس وقت نائٹس ہاسپٹلرز کے قبضے میں تھا۔ اس محاصرے میں مسیحی جزیرے کا دفاع کرنے میں کامیاب رہے اور یوں یہ تاریخ کی خونی اور انتہائی ہیبت ناک جنگوں میں سے ایک بن گئی۔

یہ سولہویں صدی عیسوی میں یورپ کا سب سے زیادہ خوش کن لمحہ تھا۔ اس جنگ میں شکست نے یورپ کے سامنے عثمانیوں کے ناقابل شکست ہونے کے تصور کو ٹھیس پہنچائی اور اس طرح بحیرۂ روم میں ہسپانیہ کے غلبے کے ایک نئے دور کا آغاز ہوا۔ یہ جنگ بحیرۂ روم پر تسلط کے لیے مسیحی اتحاد اور سلطنت عثمانیہ کے درمیان تنازع کا عروج تھی۔

زمرہ:تاریخ مالٹا
زمرہ:سلطنت عثمانیہ کی جنگیں
زمرہ:سلیمان اعظم
زمرہ:عثمانی ہسپانی تنازعات
زمرہ:کامنز زمرہ جس کا ربط ویکی ڈیٹا پر ہے
زمرہ:مالٹا میں اسلام
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانیہ- ترکیہ تعلقات
زمرہ:1565ء کے تنازعات
زمرہ:1565ء میں مالٹا

زمرہ:ہسپانیہ سے وابستہ معرکے
زمرہ:مالٹا سے وابستہ محاصرے
زمرہ:مسیحیت میں 1565ء
زمرہ:سلطنت عثمانیہ سے وابستہ معرکے
زمرہ:مالٹا کی عسکری تاریخ
زمرہ:سلطنت عثمانیہ کے حملے
زمرہ:ہسپانیہ میں 1565ء
زمرہ:مالٹا میں سولہویں صدی
زمرہ:سولہویں صدی کے معرکے
زمرہ:والیتا
ہیرلڈ

تصغیر|ہیرلڈ کا ایک سرورق
ہیرلڈ (انگریزی: Herald) پاکستان سے جاری ہونے والا انگریزی زبان کا ایک ماہانہ جریدہ ہے۔ 

سیاسی موضوعات پر تحاریر پیش کرنے والا یہ جریدہ پاکستان ہیرلڈ پبلی کیشنز لمیٹڈ (PHPL) کی ملکیت ہے جو ڈان گروپ آف نیوزپیپرز کا بھی مالک ہے۔ ہیرلڈ کو ایک غیر جانبدار جریدہ سمجھا جاتا ہے اور اس میں ملکی سیاست کے حوالے سے کئی اہم خبریں شامل ہوتی ہیں۔ جریدہ 1969ء سے مستقل شایع ہو رہا ہے۔
## بیرونی روابط
جریدے کی باضابطہ ویب سایٹ

زمرہ:انگریزی جرائد
زمرہ:پاکستان میں 1969ء کی تاسیسات
زمرہ:پاکستان سے شائع ہونے والے سیاسی جرائد
زمرہ:پاکستانی رسائل و جرائد
زمرہ:پاکستانی ماہنامہ رسالے
زمرہ:کراچی میں ذرائع ابلاغ
زمرہ:پاکستان میں 1970ء کی تاسیسات
زمرہ:ڈان میڈیا گروپ
زمرہ:1970ء سے شائع ہونے والے رسالے
زمرہ:پاکستان میں 2019ء کی تحلیلات
زمرہ:پاکستان کے کالعدم جرائد
دی اکنامسٹ

تصغیر|دی اکنامسٹ کا شارہ (لوگو)
**دی اکنامسٹ**  انگریزی زبان کا ایک ہفت روزہ خبری و بین الاقوامی امور کا جریدہ ہے جو اکنامسٹ نیوزپیپر لمیٹڈ کی ملکیت ہے اور اس کی ادارت ویسٹ منسٹر شہر، لندن میں ہوتی ہے۔ اس کی مستقل اشاعت کا آغاز بانی جیمز ولسن کی قیادت میں ستمبر 1843ء کو ہوا۔ حالانکہ اکنامسٹ خود کو "اخبار" کہتا ہے، لیکن اس کا ہر شمارہ خبری جرائد کی طرح عمدہ کاغذ پر طبع ہوتا ہے۔

2009ء کے مطابق اس کی اوسط اشاعت 14 لاکھ نقول فی شمارہ سے زائد ہے، جس میں سے نصف شمالی امریکا میں فروخت ہوتے ہیں۔

جریدے کے موجودہ مدیر جان میکلتھویٹ (John Micklethwait) ہیں۔

## بیرونی روابط
* اکنامسٹ کی باضابطہ ویب سایٹ

## حوالہ جات

دی اکنامسٹ
زمرہ:انگریزی جرائد
زمرہ:انگلستان میں 1843ء کی تاسیسات
زمرہ:برطانوی جرائد
زمرہ:زر اشتراک درکار مواد کے روابط پر مشتمل صفحات
زمرہ:صوتی مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بین الاقوامی اخبار
زمرہ:مالیاتی معطیات بائعین
زمرہ:برطانیہ میں شائع ہونے والے اخبار
زمرہ:1843ء سے شائع ہونے والے رسالے
زمرہ:لندن سے شائع ہونے والے رسالے
زمرہ:مملکت متحدہ سے شائع ہونے والے رسالے
زمرہ:ہفت روزہ رسالے
زمرہ:حریت پسندی
زمرہ:مملکت متحدہ سے شائع ہونے والے ماہانہ رسالے
نیوزویک

تصغیر|نیوزویک کے پہلے جریدے کا سرورق
**نیوزویک**  ایک ہفت روزہ امریکی خبری جریدہ ہے جو نیو یارک شہر سے جاری ہوتا ہے۔ یہ امریکہ بھر میں اور بین الاقوامی طور پر تقسیم کیا جاتا ہے۔ یہ ملک کا دوسرا سب سے بڑا ہفت روزہ جریدہ ہے جو اشاعت اور اشتہارات کی آمدنی کے حساب سے ٹائم کے پیچھے ہے۔ نیوزویک انگریزی زبان کی چار اشاعتی نسخوں (ایڈیشن) اور مقامی زبانوں میں 12 عالمی اشاعتی نسخوں میں جاری ہوتا ہے۔

حال ہی میں جریدے کی مالک واشنگٹن پوسٹ کمپنی نے بیان دیا ہے کہ جریدے کے منافع میں کمی واقع ہو رہی ہے۔ ادارے نے مئی 2009ء میں جریدے کی اصلاح کی ہے، جس میں مواد پر نظر ثانی اور اعلیٰ معیار کے کاغذ پر طباعت شامل تھی، تاکہ اشرافیہ کے مخصوص طبقے کو ہدف بنایا جائے اور خود کو "فکری رہنما" کی حیثیت سے پیش کیا جائے۔ صحافتی معیار کی سطح کو برقرار رکھنے اور کم لیکن یقینی تعدادِ اشاعت کے لیے نیوزویک ممکنہ طور پر اپنی قیمتوں میں اضافہ کرنے کا منصوبہ رکھتا ہے۔

جریدہ کا پہلا نسخہ 17 فروری 1933ء کو جاری ہوا اور اس کی موجودہ تعدادِ اشاعت (سرکولیشن) 27 لاکھ 20 ہزار سے زائد ہے۔

نیوزویک کے امریکی ایڈیشن کے مدیر جان میچم (Jon Meacham) ہیں جبکہ بین الاقوامی ایڈیشن فرید زکریا کی ادارت میں شایع ہوتا ہے۔

## حوالہ جات

## بیرونی روابط
* نیوزویک کی باضابطہ ویب سایٹ

زمرہ:امریکی جرائد
زمرہ:امریکی ہفتہ وار رسالے
زمرہ:انگریزی جرائد
زمرہ:کامنز زمرہ جس کا ربط ویکی ڈیٹا پر ہے
زمرہ:نیویارک شہر سے شائع ہونے والے رسالے
زمرہ:1933ء سے شائع ہونے والے رسالے
زمرہ:ویکی ڈیٹا سے مطابقت رکھنے والی مختصر تفصیل
انڈیا ٹوڈے

تصغیر|انڈیا ٹوڈے کا 30 ویں سالگرہ جاری ہونے والے نسخے کا سرورق
انڈیا ٹوڈے  بھارت کا ایک ہفت روزہ خبری جریدہ ہے جو لونگ میڈیا انڈیا لمیٹڈ شایع کرتا ہے یہ جریدہ 1975ء سے شایع ہو رہا ہے۔ انگریزی کے علاوہ یہ ہندی زبان میں بھی جاری ہوتا ہے۔ 

ارون پوری 1975ء سے اس کے مدیرخاص ہیں۔ یہ انڈیا ٹوڈے گروپ کی ملکیت ہے جس میں 13 جرائد، 3 ریڈیو اسٹیشن، 4 ٹی وی چینل، ایک اخبار اور ایک کلاسیکی موسیقی کا جریدہ، اشاعتِ کتب کا ادارہ اور بھارت کا واحد بک کلب شامل ہیں۔ ادارے نے دسمبر 2005ء میں اپنے قیام کی 30 ویں سالگرہ منائی۔ 5 ہزار نقول کے ساتھ اشاعت کا آغاز کرنے والے انڈیا ٹوڈے کے آج پانچ نسخے جاری ہوتے ہیں اور اس کی اشاعت 5 لاکھ سے زائد ہے جبکہ قارئین کی تعداد 2 کروڑ سے زائد ہے۔ 

## بیرونی روابط
* انڈیا ٹوڈے کی باضابطہ ویب سایٹ

زمرہ:انگریزی جرائد
زمرہ:بھارت میں 1975ء کی تاسیسات
زمرہ:بھارتی جرائد
زمرہ:ہندی جرائد
زمرہ:ہندوستان کے ہفت روزہ رسالے
زمرہ:1975ء سے شائع ہونے والے رسالے
زمرہ:ویکی ڈیٹا سے مطابقت رکھنے والی مختصر تفصیل
زمرہ:کثیر لسانی رسالے
زمرہ:بھارتی خبری ویب سائٹ
زمرہ:جرائد
زمرہ:بھارت میں شائع ہونے والے انگریزی زبان کے اخبارات
زمرہ:گودی میڈیا
تحریک طالبان پاکستان کے گروہ

کالعدم تحریک طالبان پاکستان کے بے شمار گروہ ہیں جن کی اکثریت محسود گروپ کی چھتری کے نیچے جمع ہو چکی ہے۔ تمام گروپوں کی ایک 42 رکنی شوریٰ موجود ہے جو فیصلہ کا اختیار رکھتی ہے۔

## مشہور گروہ
* جلال الدین حقانی گروپ
* بیت اللہ محسود گروپ
* حافظ گل بہادر گروپ
* مولوی نذیر گروپ
* مولوی فقیر محمد گروپ
* عبداللہ محسود گروپ
* تحریک طالبان سوات
* عصمت اللہ معاویہ گروپ
* قاری حسین گروپ
* بنگالی گروپ
* بدر منصور گروپ
* عبدا لجبار گروپ
* منگل باغ گروپ
* سیف اللہ اختر گروپ
* قاری یاسین گروپ
* قاری ظفر گروپ
* الیاس کشمیری گروپ
* رانا افضل عرف نور خان گروپ
* کلیم اللہ گروپ
* قاری شکیل گروپ
* گل حسن احمد خان گروپ
* شیخ معراج گروپ
* ابو قتادہ گروپ
* شیخ فاتح عثمان گروپ
* البدر گروپ
* ہلال گروپ
* کمانڈر طارق گروپ
* مولوی رفیق گروپ
* تکفیری عرب
* ازبک گروپ
* امجد فاروقی گروپ

## متعلقہ مضامین
* تحریک طالبان پاکستان

## حوالہ جات

زمرہ:پاکستان کی کالعدم تنظیمیں
زمرہ:تنظیمیں
زمرہ:دہشت گرد تنطیمیں
زمرہ:طالبان
فارن پالیسی (رسالہ)

تصغیر|فارن پالیسی جریدے کے ایک نسخے کا سرورقفارن پالیسی  ایک دو ماہی امریکی جریدہ ہے جو 1970ء میں سیموئل ہنٹنگٹن اور ویرن ڈیمین مانشل نے قائم کیا۔ جریدے نے 2009ء، 2007ء اور 2003ء میں قومی جریدہ اعزاز (نیشنل میگزین ایوارڈ) برائے فضیلتِ عمومی حاصل کیا ہے۔ اسے واشنگٹن پوسٹ کمپنی دار الحکومت واشنگٹن ڈی سی سے شایع کرتی ہے۔ اس کے موضوعات میں عالمی سیاست، اقتصادیات، تکمیلیت اور خیالات ہیں۔ 29 ستمبر 2008ء کو واشنگٹن پوسٹ کمپنی نے اعلان کیا تھا کہ اس نے کارنیگی انڈوومنٹ فار انٹرنیشنل پیس سے فارن پالیسی جریدہ سے خرید لیا ہے۔ جریدے کی فی شمارہ تعداد اشاعت ایک لاکھ 10 ہزار سے زائد ہے۔ فارن پالیسی سالانہ بنیادوں پر عالمگیریت اشاریہ (Globalization Index) اور ناکام ریاستوں (Failed States) کی فہرست جاری کرتا ہے۔
## بیرونی روابط
* فارن پالیسی جریدے کی باضابطہ ویب سایٹ
## حوالہ جات

زمرہ:امریکی جرائد
زمرہ:انگریزی جرائد
زمرہ:ریاستہائے متحدہ میں 1970ء کی تاسیسات
زمرہ:واشنگٹن ڈی سی سے شائع ہونے والے رسالے
زمرہ:1970ء سے شائع ہونے والے رسالے
زمرہ:ویکی ڈیٹا سے مطابقت رکھنے والی مختصر تفصیل
آؤٹ لک

تصغیر|یکم جولائی 2002ء کو جاری ہونے والے آؤٹ لک جریدے کا سرورق
آؤٹ لک  بھارت کے سب سے زیادہ فروخت ہونے والے چار ہفت روزہ انگریزی خبری جریدوں میں سے ایک ہے۔ بھارت کے دیگر جرائد کی طرح یہ بھی اپنی تعدادِ اشاعت ظاہر کرنے سے گریزاں رہا ہے لیکن 2007ء میں قومی مطالعہ جائزے کے مطابق اس کی 15 لاکھ نقول شایع ہوتی ہیں۔ آؤٹ لک کے مد مقابل جرائد میں انڈیا ٹوڈے، دی ویک اور تہلکہ شامل ہیں۔

آؤٹ لک اکتوبر 1995ء سے دار الحکومت نئی دہلی سے مستقل جاری ہوتا ہے اس کے بانی مدیر ونود مہتا ہیں۔ اکتوبر 2008ء میں کرشن پرساد کو آؤٹ لک کا مدیر مقرر کیا گیا۔ یہ جریدہ آؤٹ لک گروپ جاری کرتا ہے۔

## بیرونی روابط
* آؤٹ لک کی باضابطہ ویب سایٹ

زمرہ:1995ء سے شائع ہونے والے رسالے
زمرہ:انگریزی جرائد
زمرہ:بھارت میں 1995ء کی تاسیسات
زمرہ:بھارتی جرائد
زمرہ:دہلی سے شائع ہونے والے رسالے
زمرہ:دہلی میں ذرائع ابلاغ
زمرہ:ہندوستان کے ہفت روزہ رسالے
زمرہ:ویکی ڈیٹا سے مطابقت رکھنے والی مختصر تفصیل
ولیم بیرنٹس

تصغیر|ولیم بیرنٹس
**ولیم بیرنٹس** (ولندیزی: Willem Barentsz، انگریزی: William Barents) (پیدائش: 1550ء، جزائر مغربی فریسین، انتقال: 20 جون 1597ء، نووایا زیملیا، روس) ایک ولندیزی جہاز راں اور جستجو گر تھے جو زمین کے انتہائی شمالی علاقوں کی جانب شروع کی گئی ابتدائی مہمات کے رہبر تھے۔

1594ء میں انھوں نے سائبیریا کے شمال سے مشرقی ایشیا جانے کے لیے دنیا کے شمال مشرقی راستے سے تلاش کا آغاز کیا اور ایمسٹرڈیم سے دو جہازوں کے ساتھ روانہ ہوئے۔ وہ جزیرہ نووایا زیملیا کے مغربی ساحل پر پہنچے اور پھر شمال کی جانب سفر شروع کیا تاہم انھیں جزیرے کے انتہائی شمالی علاقے تک پہنچ کر مجبوراً واپس آنا پڑا۔

اگلے سال انھوں نے سات جہازوں کے ساتھ نئی مہم کا آغاز کیا جو سائبیریا کے ساحل اور جزیرہ ویگاچ کے درمیان آبنائے کی تلاش کے لیے تھا، لیکن انھیں پہنچنے میں کافی دیر ہو گئی اور آبنائے کا پانی جم چکا تھا جو جہازوں کے سفر کے قابل نہ رہی تھی۔ ان کا تیسرا سفر بھی ناکام رہا جو ان کی موت کا باعث بنا۔ سفر کے دوران انھوں نے بیورنویا (انگریزی: Bear island، نارویجین: Bjørnøya) اور سوالبارد (انگریزی: Spitsbergen، نارویجین: Svalbard) بھی دریافت کیے۔ جہاں جہازوں کے قافلے کو دو حصوں میں تقسیم کر دیا گیا۔ بیرنٹس کا جہاز نووایا زیملیا کا چکر لگانے کے بعد شمال میں برف میں پھنس گیا اور عملے کے اراکین نووایا زیملیا میں موسم سرما گزارنے پر مجبور ہو گئے۔ اس دوران انھوں نے جہاز کے ڈھانچے سے لکڑیاں نکال کر رہنے کے لیے مکانات بنائے۔ 1597ء کے اوائل میں بھی جہاز برف سے نہ نکال پانے کے بعد عملے کے اراکین نے 13 جون کو دو کشتیوں کے ذریعے علاقے سے نکالنے کی مہم کا آغاز کیا۔ عملے کے بیشتر اراکین تو جان بچانے میں کامیاب ہو گئے جنہيں جزیرہ نما کولا کے قریب ایک بحری جہاز نے بچا لیا تاہم بیرنٹس 20 جون کو انتقال کر گئے۔

نووایا زیملیا میں گزارے گئے بھیانک ایام کی داستان گیرت دی ویر (Gerrit de Veer) کی ڈائری کے طور پر شایع ہوئی، جو جہاز پر بڑھئی تھے اور سفر کے دوران ماحولیاتی اثرات کا شکار ہونے والے پہلے فرد تھے جسے نووایا زیملیا اثر (انگریزی: Novaya Zemlya effect) کہا جاتا ہے۔

1871ء میں بیرنٹس اور ان کے عملے کے اراکین کی بنائی گئی رہائش گاہ صحیح سلامت مل گئی، جس میں سے کئی آثار دریافت ہوئے جنھیں دی ہیگ میں محفوظ کر لیا گیا اور 1875ء میں ان کا اصل روزنامچہ بھی مل گیا۔

بحیرۂ بیرنٹس اور بیرنٹس خطہ انہی کے نام سے موسوم ہے۔

زمرہ:1550ء کی دہائی کی پیدائشیں
زمرہ:1597ء کی وفیات
زمرہ:بحیرہ بیرنٹس
زمرہ:سولہویں صدی کی ڈچ شخصیات
زمرہ:سولہویں صدی کے مستکشفین
زمرہ:مہم جو
زمرہ:ولندیزی شخصیات
زمرہ:ڈچ نقشہ نگار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1550ء کی پیدائشیں
زمرہ:1500ء کی دہائی کی پیدائشیں
زمرہ:ڈچ شخصیات
زمرہ:کپتان
زمرہ:تاریخ سوالبارد
فرڈیننڈ میگلان

**فرڈیننڈ میگلان**  (پیدائش: موسم بہار 1480ء – وفات: 27 اپریل 1521ء) ایک پرتگیزی بحری مہم جو اور جستجو گر تھے جو ہسپانیہ کے لیے خدمات انجام دیتے تھے۔ آپ دنیا کے گرد چکر لگانے کی پہلی کامیاب کوشش کے قائد تھے، البتہ مغرب کی سمت اپنے آخری بحری سفر کو مکمل نہ کر سکے اور فلپائن میں جنگ مکتان میں مارے گئے۔ تاہم آپ تمام خطوط طول بلد کو عبور کرنے والے اولین افراد میں سے ایک تھے۔

بحر الکاہل کو گہری خاموشی کے باعث "کاہل" کا نام میگلان ہی نے دیا تھا جو 28 نومبر 1520ء کو اس سمندر میں پہنچے تھے۔ وہ جنوبی امریکا کے انتہائی جنوبی حصے تیرا دیل فیگو تک پہنچنے والے پہلے یورپی تھے اور یہاں واقع آبنائے میگلان انھی کے نام سے موسوم ہے۔ وہ فلپائن کی سرزمین پر اترنے والے اور وہاں کے مقامی افراد سے ملنے والے بھی پہلے یورپی تھے۔

حقیقتاً میگلان کا مقصد دنیا کے گرد چکر لگانا نہیں تھا بلکہ ہسپانوی جہازوں کو انڈونیشیا کے جزائر ملوک (جنھیں جزائر مصالحہ بھی کہا جاتا ہے) تک جانے کے لیے ایک محفوظ راستہ تلاش کر کے دینا تھا۔ تاہم میگلان کے مارے جانے کے بعد یہ ان کے نائب ہوان سباستیان الکانو کا فیصلہ تھا کہ مغرب کی جانب سفر جاری رکھا جائے اور پوری دنیا کے گرد چکر لگایا جائے۔

دنیا کے گرد چکر کاٹنے کے لیے ان کے ساتھ جانے والے 237 یا 270 کے عملے کے اراکین میں سے محض 17 ہسپانیہ واپس پہنچ سکے تاہم وہ چکر لگانے میں کامیاب ہوئے۔ ان واپس آنے والے مہم جوؤں کی قیادت الکانو کر رہے تھے جنھوں نے میگلان کی موت کے بعد مہم کی قیادت سنبھالی تھی۔

تقریباً 232 ہسپانوی، پرتگیزی، اطالوی، فرانسیسی، انگریز اور جرمن جہاز راں اس مہم کے دوران میگلان کے ساتھ مارے گئے۔

## حوالہ جات

زمرہ:1480ء کی پیدائشیں
زمرہ:1521ء کی وفیات
زمرہ:پرتگیزی مستکشفین
زمرہ:پندرہویں صدی کی پرتگالی شخصیات
زمرہ:سولہویں صدی کی پرتگالی شخصیات
زمرہ:سولہویں صدی کے مستکشفین
زمرہ:عہد دریافت
زمرہ:میدان جنگ میں فوت ہونے والے عسکری کارکنان
زمرہ:مہم جو
زمرہ:پرتگال کی بحری تاریخ
زمرہ:پرتگیزی رومن کیتھولک
زمرہ:پندرہویں صدی کے رومن کیتھولک
زمرہ:سولہویں صدی کے رومن کیتھولک
زمرہ:ویکی ڈیٹا سے مختلف مختصر وضاحت
زمرہ:پرتگالی معذور افراد
زمرہ:تیز دھار والے ہتھیاروں سے اموات
زمرہ:فلپائنی شخصیات بلحاظ دور
زمرہ:پرتگیزی شخصیات
زمرہ:پرتگال ہسپانیہ تعلقات
زمرہ:پرتگال کی ابتدائی جدید تاریخ
زمرہ:ایشیا کے مہم جو
بیورنویا

تصغیر|شمالی یورپ کے نقشے میں بیورنویا کو سرخ دائرے میں واضح کیا گیا ہے
بیورنویا (نارویجین: Bjørnøya، انگریزی: Bear Island) ناروے کا ایک برفانی جزیرہ ہے جو سوالبارد کا جنوبی ترین حصہ ہے۔ یہ بحیرہ بیرنٹس کے مغربی حصے میں واقع ہے۔ اسے معروف جہاز راں اور مہم جو ولیم بیرنٹس نے 10 جون 1596ء کو دریافت کیا تھا۔ جزیرے کے قریب ایک قطبی ریچھ کو تیرتے دیکھ کر اسے "ریچھ کا جزیرہ" کا نام دیا گیا۔

دور دراز مقام اور بنجر علاقہ ہونے کے باوجود جہاں گذشتہ صدیوں میں کان کنی اور ماہی گیری کی سرگرمیاں رہی ہیں۔ تاہم کوئی بھی نو آبادی چند سالوں سے زیادہ قائم نہیں رہی اور اب سوائے موسمیاتی اقامت گاہوں کے عملے کے یہاں کوئی آبادی نہیں ہے۔

زمرہ:جزائر
زمرہ:جزائر سوالبار
زمرہ:کامنز زمرہ جس کا ربط ویکی ڈیٹا پر ہے
زمرہ:مضامین جن میں ناروی زبان کا متن شامل ہے
زمرہ:ناروے
زمرہ:یورپی جزائر
زمرہ:بحیرہ بیرنٹس
سوالبارد

تصغیر|سوالبارد کا نقشہ
**سوالبار** یا **سوالبارد** (Svalbard) یورپ کے شمال میں بحر منجمد شمالی میں واقع ایک مجموعہ الجزائر ہے جو ناروے اور قطب شمالی کے وسط میں واقع ہے۔ یہ مملکت ناروے کا شمالی ترین علاقہ ہے۔

ممکن ہے کہ وائی کنگ یا روسیوں نے 12 ویں صدی میں سوالبارد کو دریافت کر لیا ہو کیونکہ ناروے کی روایتی داستانوں میں سوالبارو (Svalbarð) نامی زمین کا ذکر ملتا ہے جس کا مطلب "سرد کنارا" ہے۔ لیکن اس کو غیر متنازع طور پر پہلی بار ولندیزی جہاز راں اور مہم جو ولیم بیرنٹس نے 1596ء میں دریافت کیا تھا۔

سوالبارد کے ایک جزیرے لونگیئرباین پر 20 اپریل سے 23 اگست تک سورج طلوع رہتا ہے جبکہ 26 اکتوبر سے 15 فروری تک رات رہتی ہے۔

سوالبارد کی کل آبادی 2400 افراد پر مشتمل ہے (بمطابق 2005ء) تقریباً 70 فیصد آبادی نارویجین ہے جبکہ بقیہ 30 فیصد روسی، یوکرینی اور پولش باشندے ہیں۔

## تفصیلات
1920 کے "سوالبارڈ معاہدہ" کے تحت ان جزیروں کو کچھ شرائط کے ساتھ ناروے کا حصہ قرار دیا گیا تھا۔ اس معاہدے کے مطابق ناروے یہاں فوجی طاقت تعینات نہیں کر سکتا اور معاہدے میں شامل دیگر ممالک (جیسے برطانیہ، جاپان، امریکا وغیرہ) کو یہاں تجارتی سرگرمیاں انجام دینے اور کوئلے کی کانیں چلانے کی اجازت دی گئی ہے۔ ناروے اور روس یہاں معدنیات نکالنے کا کام کرتے ہیں۔ اس کے علاوہ یہ خطہ قطب شمالی پر سائنسی تحقیق کے لیے بھی استعمال ہوتا ہے۔ سوالبارڈ میں واقع "بین الاقوامی بیج ذخیرہ" دنیا بھر کے پودوں اور درختوں کے بیج محفوظ رکھتا ہے تاکہ اگر مستقبل میں یہ اقسام دنیا سے ختم ہو جائیں تو انھیں دوبارہ زندہ کیا جا سکے۔ جزیروں کے تقریباً دو تہائی حصے کو سات قومی پارکوں اور 23 قدرتی محفوظ علاقوں کے طور پر محفوظ کیا گیا ہے۔ یہاں قطبی ریچھ، بارہ سنگھے اور کچھ سمندری جانور پائے جاتے ہیں۔ تقریباً 60 فیصد رقبے پر گلیشیئرز (برفانی تودے) چھائے ہوئے ہیں۔

## تاریخ
اٹھارہویں صدی میں ڈچ اور ڈنمارک کے قیدیوں کو سزا کے طور پر سوالبارڈ بھیجا جاتا تھا۔ انھیں وہیل مچھلی کا شکار کرنے والی بڑی کشتیوں کو چلانے کی سزا دی جاتی تھی۔ ان ممالک کے اکثر قیدی سوالبارد کی سخت سردی میں موت کی سزا پوری کرنے پر ترجیح دیتے تھے۔ تاہم موجودہ دور میں سوالبارد ناروے کا حصہ ہے۔ یہاں کی آبادی بہت کم ہے، لیکن دنیا کے کسی بھی ملک کا شہری یہاں آ کر کام کر سکتا ہے اور رہائش اختیار کر سکتا ہے۔ سوالبارد کے لیے کسی خاص ویزے کی ضرورت نہیں ہے۔ مختلف ممالک سے آ کر بسنے والے چند افراد میں سے ایک شخص کے مطابق:

## مزید دیکھیے
* سوالبارد کا بیجوں کا عالمی ذخیرہ

## حوالہ جات


زمرہ:آرکٹک کے خطے
زمرہ:جزائر
زمرہ:ناروے
زمرہ:ناروے کی ذیلی تقسیم
زمرہ:ناروے کے مجمع الجزائر
زمرہ:ولندیزی سلطنت میں سترہویں صدی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:غیر فوجی علاقہ
زمرہ:گلیشیر
زمرہ:بحر منجمد شمالی کے جزائر
زمرہ:یورپی جزائر
زمرہ:مجمع الجزائر
بورس بیکر

**بورس فرانز بیکر** (Boris Franz Becker) (پیدائش:22 نومبر 1967ء) لیمن جرمنی سے تعلق رکھنے والے سابق عالمی نمبر ایک ٹینس کھلاڑی تھے۔ وہ 6 مرتبہ گرینڈ سلام سنگلز کے فاتح اور ایک اولمپک طلائی تمغا یافتہ رہے اور 17 سال کی عمر میں ومبلڈن کے مردوں کے سنگلز جیت کر اس کی تاریخ کے کم عمر ترین فاتح بنے۔

جس وقت انھوں نے 17 سال 7 ماہ کی عمر میں ومبلڈن جیتا تھا، اس وقت یہ سب سے کم عمری میں کوئی بھی گرینڈ سلام جیتنے کا ریکارڈ تھا تاہم بعد ازاں اسے امریکہ کے مائیکل چینگ نے 17 سال 3 ماہ کی عمر میں فرنچ اوپن جیت کر توڑ دیا۔ اس طرح بورس بیکر صرف ومبلڈن کے کم عمر ترین فاتح رہ گئے۔

1987ء میں ڈیوس کپ میں بیکر اور جان میکنرو نے ٹینس کی تاریخ کے طویل ترین مقابلوں میں سے ایک مقابلہ کھیلا۔ بیکر نے 4-6، 15-13، 8-10، 6-2 اور 6-2 سے مقابلہ جیتا (اس وقت ڈیوس کپ میں ٹائی بریک نہیں ہوتے تھے)۔ یہ مقابلہ 6 گھنٹے اور 39 منٹ جاری رہا۔

آپ اپنے کیریئر میں 7 مرتبہ ومبلڈن کے حتمی مقابلے تک پہنچے جن میں سے تین میں فتح نے ان کے قدم چومے جبکہ 4 مرتبہ انھیں شکست ہوئی۔ ومبلڈن کے علاوہ آپ تین مزید گرینڈ سلام کے حتمی مقابلوں تک پہنچے اور تینوں میں فاتح قرار پائے۔ ان میں 1989ء کا یو ایس اوپن، 1991ء اور 1996ء کے آسٹریلین اوپن شامل ہیں۔ وہ کلے کورٹ بھی کبھی کوئی سنگلز خطاب جیتنے میں ناکام رہے تاہم بیکر اور مائیکل اسٹچ کی جوڑی نے 1992ء کے بارسلونا اولمپکس میں کلے کورٹ پر سونے کا تمغا جیتا تھا۔

آپ 12 ہفتوں تک عالمی نمبر ایک کھلاڑی رہے اور طویل عرصہ ایوان لینڈل اور اسٹیفن ایڈبرگ سے پیچھے دوسرے درجے پر فائز رہے۔

بیکر اپنے جذباتی پن کی وجہ سے بھی معروف تھے۔ جب برا کھیلتے تو خود پر بری طرح چیختے اور کبھی کبھار اپنا ریکٹ بھی زمین پر دے مارتے لیکن جان میکنرو کی طرح اُن کا یہ غصہ کبھی حریف پر نہیں اترتا تھا۔
2003ء میں انھوں نے اپنی سوانح حیات Augenblick, verweile doch (انگریزی: The Player) کے نام سے لکھی۔

زمرہ:1967ء کی پیدائشیں
زمرہ:1992ء گرمائی اولمپکس میں تمغا یافتگان
زمرہ:1992ء گرمائی اولمپکس ٹینس کھلاڑی
زمرہ:بقید حیات شخصیات
زمرہ:جرمن رومن کیتھولک
زمرہ:جرمن مرد ٹینس کھلاڑی
زمرہ:جرمنی کے اولمپک طلائی تمغا یافتگان
زمرہ:جرمنی کے اولمپک ٹینس کھلاڑی
زمرہ:ریاستہائے متحدہ میں جرمن تارکین وطن
زمرہ:عالمی نمبر 1 ٹینس کھلاڑی
زمرہ:لندن کی شخصیات
زمرہ:مغربی جرمن مرد ٹینس کھلاڑی
زمرہ:مملکت متحدہ میں جرمن تارکین وطن
زمرہ:میامی کے کھلاڑی
زمرہ:ٹینس کھلاڑی
زمرہ:ٹینس میں اولمپک تمغا یافتگان
زمرہ:ومبلڈن چیمپئن
زمرہ:یو ایس اوپن (ٹینس) چیمپئن
زمرہ:آسٹریلین اوپن (ٹینس) چیمپئن
زمرہ:انگلینڈ اور ویلز کے قیدی اور زیر حراست افراد
زمرہ:ویکی ڈیٹا سے مطابقت رکھنے والی مختصر تفصیل
زمرہ:جرمن بیرون ملک قید افراد
زمرہ:آئی ٹی ایف ٹینس ورلڈ چیمپئین
زمرہ:بیسویں صدی کی جرمن شخصیات
زمرہ:میامی کی شخصیات
زمرہ:آپ بیتیاں
زمرہ:اولمپک مسابق برائے جرمنی
زمرہ:اکیسویں صدی کی کاروباری شخصیات
زمرہ:جرمن کاروباری شخصیات
زمرہ:شخصیات بلحاظ مجرمانہ سزایابی
آبنائے ملاکا

تصغیر|250px
تصغیر|آبنائے ملاکا سماٹرا (جنوب) کو جزیرہ نما ملائشیا (شمال) سے جدا کرتی اور بحر الکاہل (مشرق) بحر ہند (مغرب) کو آپس میں ملاتی ہے

**آبنائے ملاکا** (ملے : Selat Melaka، انگریزی: Strait of Malacca) جزیرہ نما ملائیشیا اور انڈونیشیا کے جزیرے سماٹرا کے درمیان ایک آبی گزرگاہ ہے۔

محل وقوع اور اقتصادی لحاظ سے یہ نہر سویز اور نہر پاناما کی طرح دنیا کی اہم ترین بحری گزرگاہوں میں شمار ہوتی ہے۔ یہ بحر ہند اور بحر الکاہل کے درمیان بحری جہازوں کے گزرنے کا مرکزی راستہ فراہم کرتی ہے اور اس طرح دنیا کے تین گنجان آباد ترین ممالک بھارت، انڈونیشیا اور چین کو منسلک کرتی ہے۔ آبنائے میں سے سالانہ 50 ہزار بحری جہاز گزرتے ہیں جو دنیا کی کل تجارت کا ایک پانچواں یا ایک چوتھائی حصے کے حامل ہوتے ہیں۔ دنیا بھر میں تیل کی کل جہاز لدائی کا ایک چوتھائی اس گزرگاہ سے گزرتا ہے اور 2003ء میں اندازہ‎ 11 ملین بیرل تیل روزانہ اس آبنائے سے گذرا۔ 805 کلومیٹر (500 میل) رودبار سنگاپور کے قریب رودبار فلپس کے مقام پر محض 1.5 بحری میل(2.8 کلومیٹر) چوڑی ہے، یہ اس کا تنگ ترین علاقہ ہے۔ اس کی وجہ سے ذرائع نقل و حمل کا دنیا کا اہم ترین تنگ راہ (Bottleneck) بنتا ہے۔ اس راستے سے گزرنے کے لیے جہاز کے زیادہ سے زیادہ حجم کو ملاکامیکس (Malaccamax) کہا جاتا ہے۔

## تاریخی حوالہ جات
نویں صدی عیسوی کے مسلم مصنف یعقوبی نے آبنائے ملاکا کو **بحیرہ کلاح** کے نام سے لکھا ہے اور اسے چین تک پہنچنے کے لیے سات سمندروں میں سے ایک بتایا ہے۔


زمرہ:آبنائے
زمرہ:آبنائے بحر ہند
زمرہ:آبنائے جنوب مشرقی ایشیا
زمرہ:آبنائے سنگاپور
زمرہ:ایشیا کے آبنائے
زمرہ:بحیرہ انڈمان
زمرہ:بین الاقوامی آبنائے
زمرہ:تھائی لینڈ کے تغیرات ارض
زمرہ:جزیرہ نما ملائیشیا
زمرہ:جنوبی تھائی لینڈ
زمرہ:کامنز زمرہ جس کا ربط ویکی ڈیٹا پر ہے
زمرہ:مالے جزیرہ نما
سیاہ موت

تصغیر|سیاہ موت کا پھیلاو
[تصغیر|پیٹر بروگل کی تصویر ''موت کی فتح'' ([1562ء) جو قرون وسطیٰ میں طاعون کی وبا کے یورپ پر پڑنے والے بد ترین اثرات کی عکاس ہے]]

سیاہ موت ، جسے **سیاہ طاعون** بھی کہا جاتا ہے، ایک تباہ کن وبائی مرض تھا جس نے 14 ویں صدی کے وسط میں (1347ء – 1350ء) یورپ کو جکڑ لیا اور یورپ کی دو تہائی آبادی اس کے ہاتھوں لقمہ اجل بن گئی۔ تقریباً اسی زمانے میں ایشیا اور مشرق وسطیٰ کے متعدد علاقوں میں بھی متعدی امراض پھوٹے، جو اس امر کا اشارہ کرتے ہیں کہ یورپ میں پھیلنے والا طاعون دراصل کثیر علاقائی وبائی مرض تھا۔ مشرق وسطیٰ، ہندوستان اور چین کو ملا کر اس طاعون نے کم از کم 7 کروڑ 50 لاکھ افراد کو موت کے گھاٹ اتارا۔

یہی مرض مختلف شدت سے 1700ء تک یورپ میں ہر نسل میں آتا رہا۔ بعد میں آنے والے معروف طاعونوں میں 1629-1631ء کا اطالوی طاعون، لندن کا عظیم طاعون (1665-66ء)، ویانا کا عظیم طاعون (1679ء) مارسے (Marseilles) کا عظیم طاعون 1720-1722ء اور ماسکو کا طاعون 1771ء شامل ہیں۔ حالانکہ مرض کی شناخت کے حوالے سے تنازع موجود ہے لیکن اس کی وبائی شکل کا 18
ویں صدی میں خاتمہ ہو گیا۔

سیاہ موت نے یورپ کی آبادی پر تباہ کن اثرات مرتب کیے اور بر اعظم کے سماجی ڈھانچے پر بھی بدترین اثرات مرتب کیے۔

## مزید دیکھیے
* طاعون (plague)

سیاہ موت
زمرہ:اسباب اموات
زمرہ:ایشیا میں 1340ء کی دہائی
زمرہ:ایشیا میں 1350ء کی دہائی
زمرہ:ایشیا میں چودہویں صدی
زمرہ:تاریخ ایشیا
زمرہ:تاریخ مشرق وسطی
زمرہ:تاریخ یورپ
زمرہ:تاریخ یوریشیا
زمرہ:چودہویں صدی میں آفات صحت
زمرہ:متعدی امراض
زمرہ:قرون وسطی
زمرہ:قرون وسطی متاخرہ
زمرہ:کامنز زمرہ جس کا ربط ویکی ڈیٹا پر ہے
زمرہ:یورپ میں 1340ء کی دہائی
زمرہ:یورپ میں 1350ء کی دہائی
زمرہ:طاعون کی دوسری عالمگیر وبا
زمرہ:طاعون کی عالمگیر وبائیں
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1347ء
زمرہ:1348ء
زمرہ:1349ء
زمرہ:1350ء
زمرہ:ضد سامیت
خلیج ہڈسن

تصغیر|خلیج ہڈسن

خلیج ہڈسن (فرانسیسی: baie d'Hudson، انگریزی: Hudson Bay) شمال مشرقی کینیڈا میں ایک نسبتاً اتھلا آبی جسم ہے۔ یہ 12.3 لاکھ مربع کلومیٹر پر پھیلا ہوا ہے۔ مشرق میں یہ آبنائے ہڈسن کے ذریعے بحر اوقیانوس سے منسلک ہے جبکہ شمال میں رودبار فوکس اور فیوری اور ہیکلا کی آبنائے کے ذریعے بحر منجمد شمالی سے جڑا ہوا ہے۔

اس خلیج کا نام ہنری ہڈسن سے موسوم ہے جنھوں نے 1610ء میں اس خلیج کا تحقیقی سفر کیا تھا۔ اپنے چوتھے سفر کے دوران وہ گرین لینڈ کے مغربی ساحلوں سے خلیج میں داخل ہوئے اور اس کے مشرقی ساحلوں کے نقشے بنائے۔ ان کا جہاز ڈسکوری موسم سرما میں برف میں پھنس گیا اور جہاز کے عملے نے خلیج جیمز کے جنوبی علاقے کے ساحلوں پر اتر کر جان بچائی۔ جب بہار میں برف پگھلی تو ہڈسن نے باقی علاقے کو تلاش کرنا چاہا لیکن عملہ کے اراکین نے 22 جون 1611ء کو انکار کر دیا۔

خلیج ہڈسن میں نمکیات دنیا کے دیگر سمندروں کی اوسطاً نمکینی سے کم ہیں۔ جس کی اہم وجوہات میں سال کے بیشتر مہینوں میں برف سے ڈھکے رہنے کے باعث عمل تبخیر میں کمی، دریاؤں اور چشموں کی بڑی تعداد کا اس خلیج میں گرنا، سمندری برف کا سالانہ پگھلاؤ، جو سطح پر میٹھے پانی کا اہم ذریعہ ہے اور بحر اوقیانوس سے محدود تعلق ہیں، جو اس کے مقابلے میں زیادہ نمکین ہے۔

زمرہ:بحر اوقیانوس کے اجسام آب
زمرہ:خلیج
زمرہ:کینیڈا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکیپیڈیا خانہ معلومات آبی ہیئت مضامین مع نا معلوم پیرامیٹر
زمرہ:ویکی ڈیٹا سے مختلف مختصر وضاحت
زمرہ:جغرافیہ کینیڈا
زمرہ:کینیڈا کی خلیجیں
زمرہ:خلیجیں
زمرہ:بحر اوقیانوس کے بحیرات
زمرہ:کینیڈا کے تغیرات ارض
زمرہ:بحیرات
بحیرہ بیرنٹس

تصغیر|بحیرۂ بیرنٹس
بحیرۂ بیرنٹس (نارویجین: Barentshavet، روسی: Баренцево море، انگریزی: Barents Sea) بحر منجمد شمالی کا ایک مختتم بحیرہ ہے جو ناروے اور روس کے شمال میں واقع ہے۔ اس کی اوسطاً گہرائی 760 فٹ (230 میٹر) اور زیادہ سے زیادہ گہرائی 1480 فٹ (450 میٹر) ہے۔ اس کے مغرب میں بحیرۂ نارویجین، شمال مغرب میں جزیرہ سوالبارد (ناروے) اور شمال مشرق اور مشرق میں فرانز جوزف لینڈ اور نووایا زیملیا (روس) واقع ہیں۔ نووایا زیملیا بحیرۂ بیرنٹس کو بحیرۂ کارا سے جدا کرتا ہے۔

یہ ولندیزی مہم جو جہاز راں ولیم بیرنٹس کے نام سے موسوم ہے جنھوں نے 16 ویں صدی کے اواخر میں شمال کی جانب ابتدائی مہمات کی قیادت کی تھی۔ بحیرۂ بیرنٹس تیل کی دریافت کے بعد توانائی کا اہم ذریعہ ہے۔


چکچی
بیرنٹس
زمرہ:روس کے اجسام آب
زمرہ:روس کے بحیرات
زمرہ:ناروے کے اجسام آب
زمرہ:ناروے کے بحیرات
زمرہ:یورپی بحیرات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جغرافیہ مشرقی یورپ
زمرہ:سوویت یونین کے علاقائی تنازعات
زمرہ:شمالی یورپ
نووایا زیملیا

تصغیر|نووایا زیملیا

نووایا زیملیا (روسی: Но́вая Земля، انگریزی: Novaya Zemlya) مطلب 'نئی زمین' بحر منجمد شمالی کا ایک مجموعہ الجزائر ہے جو روس کے شمال میں واقع ہے۔ اسے انگریزی اور ولندیزی زبان میں نووا زیمبلا بھی کہتے ہیں جبکہ نارویجین اسے Gåselandet کہتے ہیں جس کا مطلب ہے 'ہنسوں کی سرزمین'۔ یہاں کا راس زیلانیا یورپ کا شمال مشرقی ترین علاقہ ہے۔ مجمع الجزائر کا انتظام روس کا ارخان گلسک اوبلاست سنبھالتا ہے۔ یہاں کی آبادی 2716 (بمطابق 2002ء) ہے جس میں سے 2622 بیلوشیا گوبا میں رہتے ہیں جو نووایا زیملیا ضلع کا انتظامی مرکز اور نو آبادی ہے۔ 

نووایا زیملیا 2 بڑے جزائر پر مشتمل ہے جو پتلی سی آبی گزرگاہ آبنائے ماتوچکن کے ذریعے ایک دوسرے جدا ہیں۔ دو مرکزی جزیر سورنی (شمالی) اور یوزنی (جنوبی) ہیں۔ نووایا زیملیا بحیرۂ بیرنٹس کو بحیرۂ کارا سے جدا کرتا ہے۔ اس کا کل رقبہ 90 ہزار 650 مربع کلومیٹر ہے۔ 

سرد جنگ کے دوران نووایا زیملیا ایک حساس عسکری علاقہ تھا جہاں جزیرے کے جنوبی علاقے میں سوویت فضائیہ نے ایک ہوائی اڈا قائم کر رکھا تھا۔ اس عرصے کے دوران یہاں سوویت اتحاد مختلف جوہری تجربے بھی کرتا رہا۔ اس دوران 224 جوہری دھماکے یہاں کیے گئے۔ یہاں آخری جوہری تجربہ 1990ء میں کیا گیا۔ 

مشہور بحری مہم جو ولیم بیرنٹس ایک مہم کے دوران نووایا زیملیا ہی میں پھنس گئے تھے اور اپنی جان سے ہاتھ دھو بیٹھے۔

زمرہ:جزائر
زمرہ:روس کے غیر آباد جزائر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مجمع الجزائر
زمرہ:روس کے مجمع الجزائر
زمرہ:جوہری تجربات مقامات
زمرہ:سوویت یونین کا جوہری ہتھیاروں کا پروگرام
زمرہ:بحر منجمد شمالی کے جزائر
زمرہ:آرخانگلسک اوبلاست
بائیبل، قرآن اور سائنس

ڈاکٹر موریس بوکائلے کی شہرہ آفاق کتاب **بائیبل، قرآن اور سائنس** جو انھوں نے فرانسسی میں لکھی اور اس کے متعدد زبانوں میں ترجمہ میں ہو چکے ہیں۔ اس میں انھوں نے حوالوں سے بیان کیا کہ قرآن میں کوئی ایسا بیان نہیں ملے گا جو جدید سائنسی علوم کے منافی ہو۔ جبکہ بائیبل میں متعدد ایسے بیانات ہیں جو جدید تحقیق کے متصادم ہیں۔ اس کی وجہ یہ بیان کی ہے کہ انجیل کو متعدد انسانوں نے اپنی زبان میں تاریخی کتاب کے طور پر لکھا گیا اور اس کی اصل صورت موجود نہیں۔

## بیرونی روابط
* کتاب آن لائن

زمرہ:فرانسیسی کتب
زمرہ:اسلام اور سائنس

## حوالہ جات